คาดสัปดาห์หน้าหุ้นไทยทรงตัว
กสิกรไทยฯคาดสัปดาห์หน้าหุ้นไทยน่าจะทรงตัว Sideway อาจมีโอกาสปรับฐาน&nbsp; ให้แนวรับที่ 980 และ 965 จุด ขณะที่แนวต้านอยู่ที่ 1,000 และ 1,020 จุด
30 ต.ค. 2553

กสิกรไทยฯคาดสัปดาห์หน้าหุ้นไทยน่าจะทรงตัว Sideway อาจมีโอกาสปรับฐาน  ให้แนวรับที่ 980 และ 965 จุด ขณะที่แนวต้านอยู่ที่ 1,000 และ 1,020 จุด 
บริษัทหลักทรัพย์กสิกรไทยและบริษัทศูนย์วิจัยกสิกรไทย จำกัด มองว่าสำหรับแนวโน้มในสัปดาห์นี้ (1-5 พ.ย. 2553) ดัชนีน่าจะทรงตัว (Sideway) โดยอาจมีโอกาสปรับฐาน ขณะที่นักลงทุนรอความชัดเจนเกี่ยวกับขนาดการซื้อสินทรัพย์เพื่อกระตุ้นเศรษฐกิจสหรัฐฯ รอบสอง ซึ่งเฟดอาจจะประกาศหลังการประชุมในสัปดาห์หน้า           โดยปัจจัยที่ต้องติดตาม ได้แก่ การรายงานตัวเลขเงินเฟ้อของไทยโดยกระทรวงพาณิชย์ ท่าทีในการดูแลค่าเงินบาทของทางการ ทิศทางตลาดหุ้นต่างประเทศ ตลอดจนผลการเลือกตั้งสมาชิกสภาคองเกรสช่วงกลางสมัยของสหรัฐฯ และการรายงานตัวเลขเศรษฐกิจของสหรัฐฯ อาทิ เครื่องชี้ตลาดแรงงาน           ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 980 และ 965 จุด ขณะที่แนวต้านคาดว่าจะอยู่ที่ 1,000 และ 1,020 จุด ตามลำดับ